Fødselsdag: 11.08.2000
Position: Midtbanespiller
Klub: Real Madrid
“Det bedste venstre ben i Sverige sidder på en dansker”, lød det i svenske aviser, da Sofie Svava spillede for Rosengård. Nu er hun i Real Madrid, hvor hun er lidt af en sjældenhed i kvindefodbold. 21-årige Svava er nemlig allerede blevet købt af en anden klub hele tre gange.
Svava kan løbe op og ned ad venstrekanten i timevis, og det resulterer i masser af indlæg i løbet af en kamp. Hun er teknisk god, og hun vil ofte udfordre i en-mod-en-situationerne.